armvectores/hyw_wikipedia_2023 huggingface dataset:
Մարք Զաքըրպըրկ

Մարք Էլիըթ Զաքըրպըրկ (անգլ.՝ Mark Elliot Zuckerberg, ծնած 14 Մայիս, 1984) Ամերիկացի համացանցայի գործառկու մըն է, ինչպէս նաեւ մարդասէր: Ան ճանչցուած է իբր Facebook ընկերութեան եւ ատոր ընկերային ցանցի հիմնադիրը, եւ նաեւ ստանցնած է ընկերութեան գործադիր ատենապետի եւ ընդհանուր տնօրէնի դերը: Վերջերս, աստղագիտական զարգացման ծրագիրներու Breakthrough Starshot ընկերութիւնը համահիմնադրած է եւ խորհուրդի անդամներուն մաս կը կազմէ:
Ծնած է Ուայթ Փլէյնզ, Նիւ Եորք, Զաքըրպըրկ յաճախած է Հարվըրտ Համալսարանը, ուր Ֆէյսպուքի ընկերային ցանցը առաջին անգամ ստեղծեց 4 Փետրուար, 2004 թուականին, իր սենեկակիցներուն հետ՝ Էտուարտօ Սավըրին, Անտրու Մքոլըմ, Տասթըն Մոսքովից եւ Քրիս Հիւզ: Ցանցը սկիզբը միայն քանի մը համալսարաններու համար պատրաստուած էր, յետոյ աճելով հասաւ մէկ միլիար գործածող մասնակիցներու 2012 թուականին: Զաքըրպըրկ Մայիս 2012 թուականին ընկերութիւնը դարձուց հանրային ընկերութիւն մը: 2007 թուականին, 23 տարեկանին, դարձաւ աշխարհի ամէնափոքր ինքաշխատ միլարատէրը: Յունուար 2021 թուականին, Զաքըրպըրկի նիւթական արժէքն է $90 միլիար, ըլլալով աշխարհի 4րդ ամէնէն հարուստ անձը: Ֆորպզի 20 ամէնէն հարուստներու ցանկին մէջ միակն է 40 տարեկանէն վար:
1870 թուական

1870 թուական, ոչ նահանջ տարի, 19րդ դարու 70րդ տարին


== Դէպքեր ==
Յունիս 1՝ Միացեալ նահանգներուն մէջ անցկացուած մարդահամարի տուեալներով երկիրի բնակչութիւնը կը կազմէ 39 818 449 շունչ


== Ծնունդներ ==
 Տե՛ս նաեւ՝ Ստորոգութիւն:1870 ծնունդներ

Ապրիլ 3՝ Յովհաննէս Գազանճեան (մ.1915), լեզուաբան, գրականագէտ
Ապրիլ 22՝ Վլատիմիր Իլիչ Լենին (ռուս.՝ Владимир Ильич Ленин, մ.1924), պոլշեւիք առաջնորդ
Յուլիս 10՝
Վարդան Հացունի (Սոմունճեան, մ.1944), բանասէր, ազգագրագէտ
(Վան)՝ Արմենակ Եկարեան (մ.1925, Գահիրէ), ազատագրական շարժումի գործիչ
Օգոստոս 3՝ Մարիա Մոնթեսորի (իտալ.՝ Maria Montessori, մ.1952), իտալացի փիլիսոփայ, մարդաբան
Սեպտեմբեր 24՝ (Վաղարշապատ)՝ Եղիշէ Թադեւոսեան (մ.1936, Թիֆլիս), նկարիչ
Հոկտեմբեր 18՝ Կարապետ Ափինեան , խմբագիր
Հոկտեմբեր 19՝ Խնկօ Ապէր (Աթաբէկ Խնկոյեան, մ.1935), մանկագիր, թարգմանիչ
Անյայտ օրով՝
Երուխան (Երուանդ Սրմաքէշխանլեան, մ.1915), գրող, թարգմանիչ եւ հրապարակախօս
Խանասորայ Վարդան (բուն անունով՝ Սարգիս Մեհրապեան, մ.1943), քաղաքական, ռազմական գործիչ
Ճարտարապետներ՝
Ստեփան Ակայեան (մ.1937)
Իսրայէլ Ասլան (մ.անյայտ)
Ազգային-ազատագրական շարժումի գործիչներ՝
Արշակ Վռամեան (Օննիկ Դերձակեան) (մ.1915)
Գէորգ Չաւուշ (բուն անունով՝ Սարհատ Ադամեան, մ.1907)


== Մահեր ==
 Տե՛ս նաեւ՝ Ստորոգութիւն:1870 մահեր
Գիտութեան աշխարհում

Գիտութեան աշխարհում, գիտահանրամատչելի հանդէս։ Այն հիմնադրուած է 2002-ին Հայաստանի Գիտութիւններու ազգային ակադեմիայի նախագահութեան եւ Հայաստանի կառավարութեան որոշմամբ։ «Գիտութեան աշխարհում» հանդէսի գլխաւոր խմբագիրն է Հայաստանի ԳԱԱ ակադեմիկոս Էտուարտ Ղազարեանը, գլխաւոր խմբագրի տեղակալը՝ Հայաստանի ԳԱԱ ակադեմիկոս Եուրի Սուվարեանը, գործադիր տնօրէնն է Ալպերթ Սարգսեանը, պատասխանատու քարտուղարը՝ Նարինէ Վարդանեանը։


== Խմբագրական խորհուրդի կազմը ==
ՀՀ ԳԱԱ ակադ. Ադամեան Կ., ՀՀ ԳԱԱ ակադ. Աղալովեան Լ., Աղասեան Ա., ՀՀ ԳԱԱ արտ. անդամ Այվազեան Ս. (ՌԴ), ՀՀ ԳԱԱ ակադ. Աֆրիկեան Է., ՀՀ ԳԱԱ թղթ. անդամ Գալստեան Հ., ՀՀ ԳԱԱ արտ. անդամ Եսայեան Ս. (ԱՄՆ), ՀՀ ԳԱԱ ակադ. Թաւադեան Լ., Յարութիւնեան Հ., ՀՀ ԳԱԱ թղթ. անդամ Յարութիւնեան Ռ., ՀՀ ԳԱԱ թղթ. անդամ Յովհաննիսեան Լ., ՀՀ ԳԱԱ ակադ. Էդ. Ղազարեան (հիմնադիր խմբագիր), ՀՀ ԳԱԱ ակադ.Ղազարեան Հ., ՀՀ ԳԱԱ արտ. անդամ Մարտիրոսեան Բ. (ՌԴ), ՀՀ ԳԱԱ ակադ. Մելքոնեան Ա., Ներսիսեան Ա., ՀՀ ԳԱԱ ակադ. Շահինեան Ա., ՀՀ ԳԱԱ ակադ. Շուքուրեան Ս., ՀՀ ԳԱԱ ակադ. Ջրբաշեան Ռ., ՀՀ ԳԱԱ ակադ. Սեդրակեան Դ., ՀՀ ԳԱԱ ակադ. Սիմոնեան Ա.:


== Աղբիւր ==
Գիտական տեղեկատուական վերլուծութեան եւ մոնիթորինգի կեդրոն, Հայաստանի մէջ հրատարակուող գիտական պարբերականներու ցանկ Archived 2016-03-04 at the Wayback Machine.
Crazy World

Crazy World ալպոմը տասնմէկերորդ աշխատանոցային ալպոմ նէ  Գէրմանական հարտ րօգ՝ Scorpions խումբին , որը հրատարակուեցաւ 6 նոյեմբեր 1990-ին: Այս ալպոմը 21-րդ դիրք ստացաւ «Billboard 200 chart for albums» 1991-ին: Նոյն տարին, «Wind of Change» երգը ստացաւ 4-րորդ դիրգը եւ «Send Me an Angel» երգը ստացաւ 44-րորդ դիրգը «Billboard hot 100» ին վրայ: Այս ալպոմը վերջին ալպոմ նէ որ մէջը կը նուագէ կիթառահար (Bassist) Francis Buchholz։ Այս ալպոմը նկատուած է վէրջին դասական scorpions «Սգորբիոնս»ի ալպոմը։ Անգլիոյ մէջ, ան կը մնայ միակ  scorpions «Սգորբիոնս» խումբի ալպոմը որ ստացած է արծաթիայ վկայագիր «60000 օրինակ ծախուած է» «British Phonographic Industry»ի կողմէ նոյեմբեր 1991-ին։
«FreeJack» տեսաերիզը աւարտած է «hit between the eyes» երգով։ «Gentlemen Broncos» տեսաերիզին մէջ գործածուած է «Wind of Change» երգը ինչպէս նաեւ «The Interview» տեսաերիզին մէջ։


== Երգացանկ ==


== Անձնական ==


=== Scorpions (Սգօրփիընզ) ===
քլաուս մէին - գլխաւոր երգիչ
Մաթիաս ճապզ - գլխաւոր կիթարահար, երկրորդական երգիչ
Ռուտօլֆ Շընքէր - կիթարահար, երկրորդական երգիչ
ֆրանսիս Պուգհօլզ - Պէիս կիթար
Հըրմըն Ռառպէլ - Տրամզ(drums)


=== Աւելորդ երաժիշտներ ===
Քօէն վան Պաալ, Րօպի Պուգանան - դաշնակ «Wind of Change» երգին մէջ
Ճիմ Վալէնս - դաշնակ  «Send Me an Angel» երգին մէջ
Մայգըլ թոմփսըն - կիթար «Wind of Change» երգին մէջ
գլօտիա ֆրօհլինկ, թօնի լօանօա, Գլիֆ Ռօլզ, Ճիմ լուիս, Տրայզ Վան Տէր շօիթ - երկրորդական երգիչներ


=== Արտադրողներ ===
Գիթ օլսըն - արտադրող, ձայն սարգաւորող
Ըրուին մոսփէր - ձայն սարգաւորող
Շայ Պէիպի - աւելորդ ձայն սարգաւորող
Աթթի Պաու, Ալպէր Պօխօլդ, թօմ ֆլէդչըր - օգնական ձայն սարգաւորող


== Երաժշտական դասակարգային աղիւսակ ==


=== Album ===


=== Singles ===


== հաւաստագիր ==
Ս․ Գրիգոր Լուսաւորիչ եկեղեցի (Անի)

Գագկաշէն կամ Անիի Ս․ Գրիգոր Լուսաւորիչ եկեղեցի, հայկական ճարտարապետական յուշարձան։ Եկեղեցին կառուցած է ճարտարապետ Տրդատ, 1001-1010 թուականներուն: Եկեղեցւոյ կառուցման գաղափարը յղացած է Գագիկ Ա․ Բագրատունի թագաւորը, որ ուզած է վերակերտել Զուարթնոցի տաճարը։
Հնագէտ Նիքոլա Մարր եկեղեցւոյ պեղումները սկսած է 1905-1906 թուականներուն, որոնց ընթացքին յայտնաբերուած է Գագիկ Ա․ թագաւորի բոլորաքանդակը, մեծադիր արձանը՝ եկեղեցւոյ մանրակերտը ձեռքին։ Ներկայիս եկեղեցին ամբողջովին աւերակ վիճակի մէջ կը գտնուի:
Վայոց Ձոր

Վայոց ձոր, Մեծ Հայքի Սիւնիքի գաւառներէն մին։ Կը համապատասխանէ ՀՀ ներկայ Վայոց ձորի մարզին՝ Եղեգնաձորի ու Վայքի շրջաններով։
Վայոց ձորը, Սիւնիքի ամէնէն նշանաւոր գաւառներէն մէկն էր։ Վայոց ձորի եւ անոր մէջ գտնուող (շարք մը) վայրերու մասին մեր եւ օտար աղբիւրներու մէջ կան բազմաթիւ յիշատակութիւններ։ Վայոց ձորն իր մէջ կ՛ընդգրկէր Արփա գետի վերին եւ միջին հոսանքներուն աւազանները։ Ան սահմանափակուած էր հիւսիսէն Գեղարքունիքով եւ Սոդքով, արեւելքէն՝ Ծղուկով եւ Արցախի Ծար գաւառով, հարաւէն՝ Ճահուկով եւ Այրարատի Շարուր գաւառով, իսկ արեւմուտքիէն՝  ան Այրարատէն բաժանուած էր Գեղամայ լեռներու ջրբաժան գիծով։ Վայոց ձորը Սիւնիքի ամենաընդարձակ գաւառներէն մէկն էր։ Այն կը ներկայացնէր բոլոր կողմերէն՝ լեռներով պատած, գոգաւորութիւն մը։
Վայոց ձորը, Վարդան աշխարհագիր  կոչած է Եղեգեաց Ձոր։ Այն լեռնային, ջրառատ գաւառ է։ Ունի բերրի հողեր, սառնորակ աղբիւրներ եւ հանքային ջուրեր (այժմեան Ջերմուկը)։ Գաւառը մետաղի հանքերով  նշանաւոր էր։ Այստեղ կային կապարի, արծաթի եւ պղինձի մի քանի «բովեր»՝ ելքեր, որոնք հին ժամանակներէն շահագործման ենթարկուած են։
Մինչեւ 9-րդ դար, Վայոց ձորի մասին տեղեկութիւնները կցկտուր են։ 9-րդ դարու կէսերուն Վայոց ձորի Եղեգիս գիւղաքաղաք կը տեղափոխուի՝ Սիւնեաց իշխանանիստը։ 11-րդ դարու սկիզբին Վայոց ձորը՝ Բագրատունի Գագիկ Ա. թագաւորը, կը միացնէ կեդրոնական թագաւորութեան։ Բագրատունիներու թագաւորութեան անկումէն ետք Վայոց ձորի իշխանները աստիճանաբար կը կորսնցեն իրենց քաղաքական նշանակութիւնը, իսկ սելջուկ-թուրքերու արշաւանքներու եւ տիրապետութեան հետեւանքով, անոնք գրեթէ կը չքանան քաղաքական ասպարէզէն։ 13-րդ դարասկիզբին, երբ հայ-վրացական միացեալ զօրքերը ազատագրեցին հիւսիս-արեւելեան Հայաստանը, Վայոց ձորի մեծ մասը Զաքարեաններու միջոցով տրուեցաւ Լիպարիտ Օրբելեան իշխանին, իսկ միւս մասը՝ Խաղբակեաններուն (կամ Պռոշեաններ)։ Օրբելեանները եւ Խաղբակեանները երկար ժամանակ կը շարունակեն իշխել։ Օրբելեաններու մասին յիշատակութիւնները մինչեւ 15-րդ դարու կէսերը կը շարունակուին։ Հաւանական է, որ Օրբելեաններն ու Խաղբակեանները քաղաքական ասպարէզէն վերացեած են 15-րդ դարու վերջերուն։
Միջին դարերուն Վայոց ձորի բնակավայրերը մեծ թիւ կը կազմեն։ Տաթեւի եպիսկոպոսական հին հարկացուցակին մէջ՝ Վայոց ձորի հետ կապուած, կը յիշատակուի 91 բնակավայր, բացի անկէ, 10-13 դդ. Վայոց ձորի մէջ յիշատակուած են նաեւ մօտ 15 այլ բնակավայրեր, որոնք չեն մտած նշուած հարկացուցակին մէջ։


== Աղբիւրներ ==
 
Կաղապար:Մեծ Հայքի վարչական բաժանում
Քաղաքավարութեան Վնասները

Քաղաքավարութեան Վնասները, դասական գրական երկ։ Հայ երգիծանքի մեծ վարպետ Յակոբ Պարոնեանի ամենայայտնի գործերէն մէկը։
Այս անջատ ու կարճ պատմուածքներու հաւաքածուն ունի հասարակաց մէկ գիծ, որուն նպատակն է ցոյց տալ, թէ՝ մարդ յաճախ զոհ կը դառնայ քաղաքավարութեան։ Նուրբ երգիծանքով եւ պարզ ոճով գրուած այս գործը կը խարազանէ Պոլսոյ որոշ խաւի մը՝ ի գին ամէն ինչի, եւրոպական քաղքենիութիւնը ընդօրինակելու հապճեպը։ Պարոնեան իր սրամիտ ոճով կը ներկայացնէ բռնի քաղաքավարութեան զոհերը, երեւան հանելով զայն շահագործող աներես ու անկիրթ պատեհապաշտներ։«Քաղաքավարութեան Վնասները» ընդհանուր խորագրին տակ, բայց առանց առանձին վերնագիրներու, այս կարճ պատմուածքներու շարքը պարբերականօրէն լոյս տեսած է հեղինակին խմբագրած «Խիկար» թերթին մէջ, 1886-1887 տարիներուն։ Յետագային, «Քաղաքավարութեան Վնասները» ամփոփուած է առանձին հատորի մը մէջ եւ արժանացած է բազմաթիւ վերահրատրակութիւններու, աշխարհի զանազան քաղաքներու մէջ։ Անգլերէն թարգմանութիւնը կատարած է Ժագ Անդրէասեանը՝ «Perils of Politeness» վերնագրով։


== Նշումներ ==
Յովսէփ Ազնաւուր

Յովսէփ Ազնաւուր (1854, Լոնտոն, Մեծն Բրիտանիոյ եւ Իրլանտայի Միացեալ Թագաւորութիւն - Յունիս 1935, Գահիրէ, Եգիպտոս), ճարտարապետ, ուր իր հայրը տարիներէ ի վեր հաստատուած էր։ Ընտանեօք Պոլիս փոխադրուելէ վերջ՝ 1867-ին գացած է Վենետիկի Մուրատ-Ռափայէլեան վարժարանը էւ 1871-ին վերադարձած է ծնողքին քով: Հօր փափաքն էր որ ան նախ երկրագործութիւն, յետոյ մեքենագիտութիւն էւ ի վերջոյ փաստաբանութիւն սորվեցնել տալ. բայց տեսնելով որ այս փորձերէն էւ ոչ մէկը չի յաջողիր, Յովսէփին ձգած է ասպարէզի ընտրութիւնը։  Այդպէս, Յովսէփ մեկնած է Հռոմ ուսանելու համար գեղարուեստից վարժարանը:
Յովսէփ Ազնաւուր Ռաֆայելեան վարժարան ժամանակ միշտ առաջնակարգ հանդիսացած է փիլիսոփայական, երկրաչափական էւ պատմագիտական ուսումներուն, ինչպէս նաեւ խիստ յաջող գծագրութեան եւ մարմնամարզի մէջ:
1878-ին, տակաւին ուսանողութեան շրջանը ամբողջովին չաւարտած, երբ Տիբերիսի ընկերութեան ամառանոցը շինելու համար մրցում կը բացուի Հռոմի մէջ , Յովսէփն ալ կը մասնակցի այդ մրցումին էւ բոլոր Իտալացի մրցակիցներուն մէջէն յաղթանակը տանողը կ՛ըլլայ հայ համալսարանական ուսանողը՝ որուն կը յանձուի այդ փառաւոր շէնքին կառուցումը:  Յովսէփի այս առաջին յաջողութիւնը մեծ գոհունակութիւն եւ գնահատանք պատճարած է։  Տիբերիս ընկերութիւնը հնճոյք մը սարքած է ի պատիւ իրեն, որուն ներկայ եղած են Իտալացի իշխաններ:Իր մարմնամարզական յաղթանակներն ալ մեծ եղած են, մանաւանդ Իտալիոյ մէջ։ 1876-ին Հռոմի մէջ տեղի ունեցած մարմնամարզական մրցումներուն ինքը շահած է առաջին մրցանակը, մարմնամարզի բոլոր ճիւղերուն մէջ:  Յ. Ազնաւուրի կառուցած շէնքերէն յիշենք հետեւեալները, Հռոմի մէջ՝ Տիբերիս ընկերութեան փառաւոր հանդիսասրահը, Պոլսոյ մէջ Թէփէ Պաշըի Թաղապետական եւ Բերայի նոր ֆրանսական թատրոնները, Ֆէնէրի պուլկարական երկաթեայ նշանաւոր եկեղեցին, Րէժի ծխախոտի ընկերութեան Ճիպալիի մեծ գործարանը, Սանասարեան Կիւլպէնկեան, Թօփալեան եւ Գաթըրճըօղլու խաները, Բրէնսէս Րուքիէ հանըմի եւ Բրէնս Ապպաս Հալիմի ապարանքները, Բրէնսէս Նիյմէթ Հանըմի, Բրէնս Մուհամէթ Ալիի Կնոջ եւ Պողոս պէյ Եուսուֆի դամբարանները. Եւ տակաւին ասոնց նման բազմաթիւ շէնքեր:
Յ. Ազնաւուր եղած է Սահմանադրական Ռամկավար կուսակցութեան հիմնագիրնէրէն մին. Երկար տարիներ անդամակցած է Հ. Բ. Ը. Միութեան, եղած է Գահիրէի Թեմական Ժողովի անդամ, մասնակցած է Գահիրէի Հայ Գեղարուեստասիրաց միութեան, եղած է նախագահը Հայ մարմնամարզական ակումբին: Ինչպէս նաեւ, սատարած է իր կարողութեան չափով, ազգային բարենպատակ հաստատութիւններու: Համաշխարհային պատերազմէն առաջ Յ. Ազնաւուր Եգիպտոս փոխադրուած է։  Կը մահանայ Գահիրէ 1935 Յունիսի վերջերը:


== Աղբիւրներ ==
Հայ Հանրագիտակ, Հայր Մկրտիչ Վարդ․ Պոտուրեան, Ա․ Հատոր, 1938 Պուքրէշ, էջ 45-46։
Սիրուն Երէցեան

Սիրուն Երէցեան Ամերիկահայ մանրանկարչուհի, սփիւռքի մէջ հանրայայտ «Սիրուն տառեր»-ու՝ հայոց այբուբէնի գեղարուեստական նկարազարդումներու հեղինակը յայտնի է «Սիրամարգէ տիկինը» անունով:
Ան իր վրձինը թաթխած է հայկական բազմադարեան գեղանկարչութեան երանգապնակին մէջ ու բազմաբնոյթ ներշնչումներով՝ գունագեղ պաստառներով հարստացուցած է մեր գեղանկարչութեան կալուածը։


== Կենսագրութիւն ==
Մանրանկարչուհի Սիրուն Երէցեանը ծնած է 1951 թուականին՝ Պէյրութ: Ստացեր է նկարիչի մասնագիտական կրթութիւն, հեղինակ է երեք գիրքերու: Ան սփիւռքի մէջ հանրայայտ «Սիրուն տառեր»-ու՝ հայոց այբուբէնի գեղարուեստական նկարազարդումներու հեղինակն է, յայտնի «Սիրամարգէ տիկինը», որ այդ անունը ստացեր է իր արուեստի մէջ սիրամարգեր նկարելուն համար: Սիրուն Երէցեանի հայոց այբուբէնի մանրանկարչական ձեւաւորումները բազմիցս ցուցադրուեր են նշանաւոր ցուցասրահներու մէջ՝ արժանանալով գնահատանքի:
2016-ին, ԱՄՆ-ի մէջ նշանաւոր նկարչուհիի հիւանդութեան դէմ պայքարի մէջ իրեն նեցուկ կանգնելու համար կազմուած խումբը մասնակցեր է Լոս Անճելըսի ALS միութեան կազմակերպած արշաւին, որուն ներկայ եղեր է նաեւ Սիրուն Երէցեանը: Հակառակ անոր, որ 2012-ին նկարչուհիի մօտ ախտորոշւած «Լու Կերիկ» ախտին (ALS), որուն հետեւանքով սայլակով տեղափոխուելու պարտադրուած եւ խօսելու ունակութիւնը կորսնցուցած՝ ան կը շարունակէ ստեղծագործել:


=== Հրատարակութիւններ՝ Հայկական գլխազարդագիրեր եւ ստեղծագործութիւններ ===
2011ին լոյս տեսաւ Seeroon Yeretzian գիրքը որ կը ներփակէ նկարչուհիին իւրայատուկ հայկական գլխազարդագիրերը, ինչպէս նաեւ վերջին երեսուն տարուան իր ստեղծագործութիւնները ։
2012ին լոյս տեսաւ իր Word Weaving & Black Seat Confessions «ինքնակենսագրական բանաստեղծութիւններու եւ մտերմիկ պատումներ»ու հատորը ։


=== ՍԻՐՈՒՆ ԵՐԷՑԵԱՆԻ «ՍԻՐՈՒՆ ՏԱՌԵՐ» ԳԻՐՔԻ ՇՆՈՐՀԱՀԱՆԴԷՍԸ ===
5 Փետրուար 2014-ին, «Ապրիլ» գրախանութի կազմակերպութեամբ, Կլենտէյլի հանրային գրադարանին մէջ տեղի ունեցաւ Սիրուն Երէցեանի «Սիրուն Տառեր» Երկու հարիւր յիսուն էջերէ բաղկացած այս գեղատիպ պատկերագիրքի շնորհահանդէսը։ Հանդիսավարն էր արուեստագիտուհիին զաւակը Առնօ Երէցեան։ Գիրքի ներկայացումը կատարեցին Տեարք՝ Վաչէ Մանկրեան եւ Հէրի Մեսրոպեան։ 
Առաջնորդ Սրբազան Հայրը ներկայ եղաւ ձեռնարկին եւ Տիկին Սիրուն Երէցեանին փոխանցեց իր օրհնութեան ու գնահատանքի գիրը։ Առաջնորդ Սրբազանին կ՚ընկերանար Ս. Աստուածածին եկեղեցւոյ հոգեւոր հովիւներէն Արժ. Տ. Կոմիտաս Քհնյ. Թորոսեան։ Ներկայ էր նաեւ Գերշ. Տ. Եփրեմ Արք. Թապագեան։ Հանդիսութեան ընթացքին Առաջնորդ Սրբազանը առողջութեան բարեմաղթութիւններ փոխանցեց Տիկ. Սիրունին եւ գնահատանքով լի շնորհաւորելով «Սիրուն Տառեր» գիրքի հրատարակութիւնը, անոր յանձնեց գնահատանքի եւ օրհնութեան իր գիրը։


=== Շքանշան ===
2016-ին, Ամերիկահայ նշանաւոր նկարչուհի եւ «Սիրուն Տառեր» ստեղծագործութեան հեղինակ Սիրուն Երէցեանի հիմնադրած «Ռոսլին» ցուցադրասրահին մէջ, արուետագէտին  յանձնուած է Հայաստանի սփիւռքի նախարարութեան «Արշիլ Կորքի» շքանշանը: Շքանշանը անուանի նկարչուհիին յանձնուած է Լոս Անճելըսի մօտ Հայաստանի  հիւպատոսութեան ներկայացուցիչ Արմելա Շաքարեանի ձեռամբ:


== Աղբիւրներ ==
«Սիրուն Տառեր»ու Հեղինակը Յուզուած Է Հայաստանէն «Արշիլ Կորքի» Շքանշանը Ստանալէն
Սիրուն Երէցեանի Յղացքներով`. Սիրուն Տառեր
«Սիրուն տառեր»-ու հեղինակը յուզուեր է՝ Հայաստանէն ստանալով «Արշիլ Գորկի» շքանշանը
Չինական Երաժշտութիւն

Չինական Երաժշտութիւն, Չինաստանի մէջ տարածում գտած երաժշտութիւն:


== Պատմութիւն ==
Չինական երաժշտական մշակոյթը հիմնուած է հին դարաշրջանի ծիսական երգերուն եւ պարերուն վրայ: Չինական երաժշտութեան մէջ կը գերակշռեն երգային սեռերը, որոնց յատուկ է միաձայնութիւնը:
18-րդ դարուն Չինաստանի մէջ կը զարգանայ օփերային արուեստի յատուկ տեսակ մը, որ կը կոչուի «Beijing կամ Peking Opera 
6-10-րդ դարերուն պուտտայականութեան տարածման հետ Չինաստան կը ներթափանցեն այլ ժողովուրդներու երաժշտական մշակոյթներ:
18-20-րդ դարերուն Չինաստան աստիճանաբար մուտք կը գործէ եւրոպական երաժշտութիւն եւ մեծ թիւով երաժիշտներ իրենց երաժշտական ուսումը կը կատարելագործեն Եւրոպայի մէջ: ݀Երգեցողութեան զուգահեռ կը ներկայացուին պարեր եւ մարմնամարզական տեսարաններ: Դերասանները իրենց դէմքերը կը ծածկեն շպարի հաստ շերտով կամ դիմակ կը կրեն:


== Չինական Նուագախումբը ==
Չինական նուագախումբը կը բաղկանայ մօտ հարիւր նուագարաններէ, որոնցմէ ամէնէն մեծը լարային խումբն է, բաղկացած երեսուն տեսակ կսմիթային եւ աղեղնային նուագարաններէ, նաեւ փողայիններէ (տարբեր տեսակի սրինգներ) եւ հարուածայիններէ (թմբուկներ եւ այլն):


== Աղբիւրներ ==
«Երաժշտութիւն, Պատմութիւն եւ Տեսութիւն», Նարդուհի Էքիզեան-Մարկոսեան, Պէյրութ 2017, էջ 52:
Սիմոն Շահրիկեան

Սիմոն Շահրիկեան (1911, Գահիրէ, Եգիպտոսի Խտիվութիւն, Օսմանեան Կայսրութիւն - 30 Դեկտեմբեր 1989(1989-12-30), Գահիրէ, Եգիպտոս), Եգիպտահայ նկարիչ, դիմանկարիչ։


== Կենսագրութիւն ==
Սիմոն Շահրիկեան ծնած է Գահիրէ 1911 թուականին։ Նախնիները Թամզարացի են, որոնք տեղափոխուած են Կոստանդնուպոլիս՝ աւելի բարեկեցիկ կեանք որոնելու եւ զաւակներու աւելի լաւ կրթութիւն տալու նպատակով։
Սորուած է Եգիպտոսի Գալուստեան ազգային վարժարանը, աշակերտած է Ալեքսանդր Սարուխեանին, Մարտիրոս Պալայանին (1891-1957): Արուեստի պատմութիւնն ուսումնասիրած է ինքնուրույն։
1938 թուականին Սեպտեմբերին Եգիպտոսի Անգլիական զորքերը գլխաւոր շտաբում աշխատած է որպէս նախագծող ճարտարապետ։ 1931-1941 Գահիրէի Նուպարեան ազգային վարժարանին դասաւանդած է նկարչութիւն եւ գեղագիտութիւն։ 1935 թուականին միաժամանակ յաճախած է Հարաւսլաւացի նկարիչ Եարօ Հիլպերթի մասնաւոր դպրոցի դասընթացքներուն։ Չորս տարիներու ընթացքին ձեռք բերած լուրջ ակադեմիական կրթութիւնը հնարաւորութիւն ընձերցած է անոր դառնալու կայացած դիմանկարիչ։
Որպէս նախագծող-ճարտարապետ աշխատած է «Մոքաթթամ» քաղաքաշինութեան ընկերութիւնը։ 1979 թուականին մինչեւ կեանքի վերջը Շահրիկեան մասնաւոր դասեր տուած է քանի ուսանողներու, այդ թիւին Նայիրի Համբիկեան եւ Արմէն Կրպոեան:
Կեանքի ընթացքին Շահրիկեան տառապած է առողջական լուրջ խնդիրներով (տասներկումատի աղիքի խոց, շագանակագեղձի քաղցկեղ, երիկամի անհանգստութիւններ եւ այլն), եւ ան որոշակիօրէն խոչընդոտած է անոր ստեղծագործական կեանքը։ Ան երբեք չէ ընկճուած, բայց լարուած տրամադրութիւններն արձանագանք գտած են անոր կտաւներուն,։:


== Ստեղծագործութիւններ ==
«Գլխափաթթոցով ծերունին»
«Չալմայով նուբիացի կինը»
«Դռնապան Ֆարշալին»
«Տեղացին՝ երկրի զաւակը»
«Եգիպտացին»
«Աշխատաւորը»
«Ամբոխը»
«Խորհրդածութիւն»
«Բարկացած երեխան»
«Դերասան»
«Մուշտակով տիկինը»
«Սիրուարդ»
«Երիտասարդ աղջիկը գլխարկով»
«Երեխան»
«Երկու կին»
«Էքստազ»
«Ծերունին»
«Ճաղատ ծերուկը»
«Անտառը»


== Ցուցահանդէսներ ==
Ունեցած է 20 խմբակային («Սալոն դիւ Կ'երէ») եւ երկու անհատական ցուցահանդէս (առաջինը 1970-ի Յուլիսին՝ Գահիրէ, երկրորդը՝ 1982-ին, Ալեքսանդրիա):
123 (թիւ)

123 (հարիւր քսաներեք)՝ կենտ եռանիշ բնական թիւ մըն է, կը գտնուի 122-ի եւ 124-ի միջեւ


== Յատկութիւններ ==
 A001358  43րդ կիսապարզ թիւն է
123 Պրունհիլտ աստեղնեակի կարգային թիւն է
Microsoft Windows-ի  Alt + 123 -ի գործադրումով կը ստացուի { նշանը
Տարուայ 123րդ օրն է Մայիս 3-ը (նահանջ տարիներուն՝ Մայիս 2-ը)
Մարայմալայ կամուրջ

Մարայմալայ  կամուրջ  (նախապէս՝ Մարմալոնկ կամուրջ), Հնդկաստանի Մատրաս քաղաքէն Ս․ Թովմաս լեռը երկարող ճամբուն վրայ կը գտնուի այս կամուրջը զոր կառուցանել տուած է 1726-ին, Մայլափուր գետին վրայ, Մատրասի հայ վաճառականերէն Ջուղայեցի Խոջա Պետրոս Ոսկան։ Ունի 29 կամար։


== Աղբիւր ==
«Հանրագիտակ», Պապէսեան Յովհաննէս , Կաթողիկութեան Հայոց Մեծի Տանն Կիլիկիոյ, Անթիլիաս, Լիբանան (1961), էջ 14:
Խոսրով Ղարախանեան

Խոսրով Ղարախանեան, ծնած է Իրանի Զարմահալ գաւառի Մամուք գիւղը։


== Կենսագրութիւն ==
Նախնական կրթութիւնը ստացած է Մամուքայի ազգային եւ Նոր Ջուղայի Քանանեան վարժարաններուն մէջ. իսկ միջնակարգը՝ Ապաստան։ Առեւտրական ճիւղէն վկայական ստացած է Փէնսիլվանիայի մէջ։
Պատանի տարիքէն սկսեալ մասնակցած է հասարակական, կուսակցական եւ միոսթեան գործունէութեանց։ Եղած։ Ապատանի Մշակութային Միութենական անդամ, Թեհրանի ազգ. դպրոցներու հոգաբարձու, եւ Թեմի Կեդրոնական Հոգաբարձութեան անդամ։ Երեք շրջան (12 տարի) ընտրուած է Թեհրանի Թեմի Պատգամաւորական ժողովի անդամ, եւ 1965 թուականին որպէն Թեհրանի Թեմի Պատգամաւոր՝ մասնակցած է Կիլիկիոյ Թեմի Ազգ. ժողովին, Պէյրութ։ Քանի մը անգամ ընտրուած է Զարմահալի Ուսումնասիրաց Միութեան Կեդրոնական Վարչութեան եւ պատգամաւորական ժողովներու անդամ։
Երկու տարեշրջան ուսուցչական պաշտօն վարած է Մամուքայի Ազգ. Դպրոցին մէջ։
Երկար տարիներ աշխատած է Իրանի Նաֆթային Ընկերութեան մէջ։ Իսկ 1969-1980, Թեհրանի մէջ ունեցած է իր առեւտրական անձնական ընկերութիւնը։
Այժմ հաստատուած է Լոս Անճելըս։ Իբրեւ ատենադպիր մաս կը կազմէ «նաւասարդ» ընկերութեան խնամակալութեան։
Խ. Ղարախանեան 1990 թուականին Լոս Անճելըսի մէջ հրատարակած է Չարմահալի Հայութեան Բարքերից հատորը, ուր ան կու տայ տխուր եւ սրտայոյզ յուշեր, իր երբեմնի գիւղական կեանքէն։ վարպետօրէն մեզի կը փոխանցէ Չարմահալ գաւառի սովորութիւններն ու աւանդութիւնները, ինքնաբուխ եւ տպաւորիչ ոճով մը:
ԵՒՐՈՊԱՅԻ ԱՄԵՆԱՀԻՆ ՍՐՃԱՐԱՆՆԵՐԸ

ԵՒՐՈՊԱՅԻ ԱՄԵՆԱՀԻՆ ՍՐՃԱՐԱՆՆԵՐԸ
Առաջին սրճարանները Եւրոպայի տարածքին յայտնուած են տակաւին 17-րդ դարու վերջին՝ առաջին անգամ Աւստրիոյ մայրաքաղաքը՝ Վիեննայի եւ Ֆրանսայի մայրաքաղաքը՝ Փարիզի մէջ, իսկ այնուհետեւ Վենետիկի մէջ։
Սրճարաններուն բացումը կապուած է Հին աշխարհի մէջ սուրճի յայտնուելուն հետ: Կ՚ենթադրուի, որ սուրճը բերած են Օսմանեան կայսրութեան զինուորները, որոնք 1683 թուականին երկու ամիս պաշարած էին Վիեննան: Կ՚ենթադրուի նաեւ, որ ամենաառաջին սրճարանը Վիեննայի մէջ բացուած է 1685 թուականին:


== «Ֆլորիան»  սրճարան Վենետիկ-Իտալիա ==
Եւրոպայի ամենահին սրճարանը կը պատրաստուի նշել իր 300-ամեայ յոբելեանը։ Այսպէս, Վենետիկիի մէջ գտնուող, Իտալիա, «Ֆլորիան» սրճարանը, որ ամենահինը կը համարուի Եւրոպայի տարածքին, կը պատրաստուի նշել իր 300-ամեայ յոբելեանը: Սուրբ Մարկոսի (Սան Մարքօ) հրապարակին վրայ գտնուող այս հաստատութիւնը բացուած է 1720 թուականի դեկտեմբերի 29-ին՝ դեռ Վենետիկի սրբազան հանրապետութեան գոյութեան ժամանակ։


== «Ֆլորիան» Սրճարանի Պատմութիւնը ==
Սկզբնական շրջանին սրճարանը կոչուած է «Յաղթական Վենետիկ»: Սակայն շուտով ան սեփականատիրոջ՝ Ֆլորիանօ Ֆրանչեսքոնիի անունով վերանուանած են «Ֆլորիան»: 19-րդ դարու կէսերուն սրճարանը զգալիօրէն ընդլայնուած եւ ամբողջովին վերափոխուած է: Այդ ժամանակէն ի վեր ներքին յարդարանքն ու իրեղէնները յատուկ փոփոխութիւններու չեն ենթարկուած։ 
«Ֆլորիան»ի մշտական յաճախորդները եղած են Ճաքոմօ Քազանովան, որ ծնած է սրճարանի բացուելէն հինգ տարի վերջ, լորտ Պայրընը եւ անոր ընկերը՝ Փերսի Շելլին, ինչպէս նաեւ Չարլզ Տիքընսընը եւ Կոտէնը։ 20-րդ դարուն անոր սեղաններու շուրջը նստած են Էրնեստ Հեմինկուէյ, Չարլի Չափլին եւ Էնտի Ուորհըլ։ Յոբելեանի առթիւ հանդիսութիւնները ծրագրուած են սեպտեմբերին եւ դեկտեմբերի վերջաւորութեան: Իսկ առայժմ «Ֆլորիան»ի մէջ կը սպասուի բարեկենդանին, որ պիտի սկսի փետրուարի 8-ին։ «Մեր մօտ աւանդաբար կը հաւաքուին ամենագեղեցիկ ու շքեղ դիմակներ կրող մարդիկ: Նստելով մեր սեղաններու շուրջը՝ հանրութիւնը կը դիտէ բարեկենդանի գլխաւոր խրախճանքները», ըսած են սրճարանին պատասխանատուները:


== «Քաֆէ Կրեքօ» սրճարան Հռոմ - Իտալիա ==
Իտալիայի երկրորդ ամենահին սրճարանը կը գտնուի մայրաքաղաք Հռոմի մէջ: Ան նշանաւոր «Քաֆէ Կրեքօ»ն է, որ բացուած է 1760 թուականին (Իտալիայի միաւորուած թագաւորութեան կազմաւորումէն գրեթէ մէկ դար առաջ)՝ յոյն վտարանդիի մը կողմէ։ Այդ սրճարանը կը սիրէր այցելել նաեւ Նիքոլայ Կոկոլ (1809-1852), որ Հռոմի մէջ ապրած էր մի քանի տարի։


== «Քուաթրի» սրճարան եւ «Լեւանա» սրճարան - Սուրբ Մարկոսի տաճարի դիմաց ==
Պատմական սրճարաններ են նաեւ «Քուաթրի»ն, որ բացուած է 1775 թուականին, եւ «Լեւանա»ն, որ կը գտնուի Սուրբ Մարկոսի տաճարի դիմաց. ան բացած են 1750 թուականին: Անոնք այսօր բաց են ու կը սպասարկեն այցելուներուն։ Վենետիկեան սրճարանները ամենահիներն են ներկայիս գործողներէն։


== Աղբիւրներ ==
ԵՒՐՈՊԱՅԻ ԱՄԵՆԱՀԻՆ ՍՐՃԱՐԱՆՆԵՐԸ
Յայտնի է Եւրոպայի ամենահին սրճարանը


== Տե՛ս նաեւ ==
Վիեննական Սրճարան